Ժան Բատիստ Տյուբի

Ժան Բատիստ Տյուբի (, ), ֆրանսիացի քանդակագործ իտալական ծագմամբ։

Կենսագրություն 

Մոտավոր 1660 թվականին գալով Փարիզ, նա աշխատում էր գոբելենների արհեստանոցում Շառլ լը Բրենի ղեկավարությամբ։ Ըստ լը Բրենի էսքիզի նա մարմարով երեսպատում էր Փարիզի Սեն-Սևերին եկեղեցու երգչախմբի մեծ կամարաշարքը։

Համագործակցելով Անտուան Կուազևոյի հետ նա աշխատում էր կարդինալ Ջուլիո Մազարինիի տապանաքարի վրա, որի համար նա կերտել էր Հավատարմություն կերպարը () (1689-1692), ինչպես նաև պատրաստել էր տապանաքար Շառլ լը Բրենի մոր գերեզմանի համար։ Նա քանդակեց մարշալ Տյուրենի տապանաքարի գլխավոր ֆիգուրը (1676-1680)։

Տյուբին նաև աշխատում էր Ժան Բատիստ Կոլբերի պատվերով Սո պարկում (Ձմեռ աշխատանքը (), մարմար, այժմ գտնվում է Լյուքսեմբուրգյան այգում)։ Նա մասնակցում էր Փարիզի Սեվինի փողոցի 23 տան Կարնավալետ թանգարանի քանդակագործական հարդարմանը։

Լինելով Լյուդովիկ 14-րդի սիրելի քանդակագործը, նա իր ստեղծագործական գործունեության մեծ մասը հատկացնում էր Վերսալի պալատին։

 Ապոլլոնի մարտակառքը Ապոլլոնի ավազան խմբի գրխավոր քանդակն է (1668-1671 թվականներ),
 Ծաղկազարդ կղզու եղեգնյա թփուտներում խայտացող երկու ամուրների խումբը Ֆլորայի ավազանի կամ Գարնան երկրորդական դեկորն է (1672-1674 թվականներ),
 Քնարերգական պոեմը` մարմարից, 2,4 մետր բարձրությամբ,տեղակայված է Լատոնայի ավազանի հրապարակի վերին մասում,
 Մանորդ-Ամուրը, Վերսալյան լաբիրինթոսի մուտքն է։

1663 թվականին ընտրվել է որպես Ակադեմիայի անդամ, 1672-ին արժանացել է Ֆրանսիայի քաղաքացիության։

Ծանոթագրություններ 

Արվեստ
Քանդակագործներ
Ֆրանսիացի քանդակագործներ
Իտալացի քանդակագործներ